ฮั่งเส็งปิดเช้าขยับขึ้น 6.30 จุด
ฮั่งเส็งปิดเช้าขยับขึ้น 6.30 จุด
10 เม.ย. 2560

ดัชนีฮั่งเส็งตลาดหุ้นฮ่องกงปิดเช้าบวกเล็กน้อย โดยดัชนีฮั่งเส็งเพิ่มขึ้น 6.30 จุด หรือ 0.03% ปิดภาคเช้าที่ 24,273.60 จุด หลังนักลงทุนซึมซับตัวเลขจ้างงานนอกภาคเกษตรสหรัฐเดือนมี.ค.ที่เพิ่มขึ้นน้อยเกินคาด
ทั้งนี้ กระทรวงแรงงานสหรัฐรายงานว่า ตัวเลขการจ้างงานนอกภาคเกษตรเพิ่มขึ้นเพียง 98,000 ตำแหน่งในเดือนมี.ค. หลังจากพุ่งขึ้น 219,000 ตำแหน่งในเดือนก.พ. ขณะที่อัตราการว่างงานลดลงสู่ระดับ 4.5% ซึ่งเป็นระดับต่ำสุดนับตั้งแต่เดือนพ.ค. 2550
นักวิเคราะห์คาดการณ์ก่อนหน้านี้ว่า การจ้างงานจะเพิ่มขึ้น 180,000 ตำแหน่งในเดือนมี.ค. และอัตราการว่างงานจะทรงตัวที่ระดับ 4.7%